**GUVERNUL ROMÂNIEI**



**HOTĂRÂRE**

**pentru abrogarea Hotărârii Guvernului nr.538/2011 pentru aprobarea Planului de management al Parcului Natural Balta Mică a Brăilei**

În temeiul art.108 din Constituția României, republicată,

**Guvernul României** adoptă prezenta hotărâre:

**Art. 1**. Hotărârea Guvernului nr.538/2011 pentru aprobarea Planului de management al Parcului Natural Balta Mică a Brăilei, publicată în Monitorul Oficial, Partea I nr.498 din 13 iulie 2011, se abrogă.

**Art. 2.** (1) Raporturile și situațiile juridice născute în temeiul Hotărârii Guvernului nr. 538/2011 pentru aprobarea Planului de management al Parcului Natural Balta Mică a Brăilei, dar care nu și-au produs efectele în întregime până la data intrării în vigoare a prezentei hotărâri, sunt supuse dispozițiilor legale care le-au instituit, numai în măsura în care a fost demarată aplicarea măsurilor cuprinse în Planul de management al Parcului Natural Balta Mică a Brăilei.

(2) În cazul în care, la data intrării în vigoare a prezentei hotărâri, aplicarea măsurilor cuprinse în Planul de management prevăzut la alin.(1) nu a fost demarată, raporturile și situațiile juridice născute în temeiul Hotărârii Guvernului nr.538/2011 sunt valabile până la intrarea în vigoare a următorului plan de management.

**Art. 3.**  Prezenta hotărâre intră în vigoare în termen de 30 de zile de la data publicării în Monitorul Oficial al României, Partea I.

**Art. 4.** În termen de 30 de zile de la data intrării în vigoare a prezentei hotărâri, prin ordin al ministrului mediului, apelor și pădurilor se aprobă Planul de management integrat pentru ariile naturale protejate Parcul Natural Balta Mică a Brăilei și siturile Natura 2000 ROSCI0006 Balta Mică a Brăilei, ROSPA0005 Balta Mică a Brăilei

**PRIM-MINISTRU**

**Ion-Marcel CIOLACU**